CELEX: 62016CN0442
Language: et
Date: 2016-08-08 00:00:00
Title: Kohtuasi C-442/16: Eelotsusetaotlus, mille on esitanud Court of Appeal (Iirimaa) 8. augustil 2016 – Florea Gusa versus Minister for Social Protection ja Attorney General

17.10.2016   
            
            
               ET
            
            
               Euroopa Liidu Teataja
            
            
               C 383/6
            
         Eelotsusetaotlus, mille on esitanud Court of Appeal (Iirimaa) 8. augustil 2016 – Florea Gusa versus Minister for Social Protection ja Attorney General
   (Kohtuasi C-442/16)
   (2016/C 383/07)
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal
   
      Põhikohtuasja pooled
   
   
      Kaebuse esitaja: Florea Gusa
   
      Vastustajad: Minister for Social Protection ja Attorney General
   
      Eelotsuse küsimused
   
   
               1.
            
            
               Kas liidu kodanik, kes on 1) teise liikmesriigi kodanik; 2) seaduslikult elanud ja töötanud füüsilisest isikust ettevõtjana vastuvõtvas liikmesriigis umbes neli aastat; 3) lõpetanud töötamise või majandustegevuse töö puudumise tõttu; ja 4) registreeritud asjaomases tööhõiveametis tööotsijaks, säilitab füüsilisest isikust ettevõtja staatuse direktiivi 2004/38/EÜ (1) artikli 7 lõike 1 punkti a tähenduses artikli 7 lõike 3 punkti b alusel või muul alusel?
            
         
               2.
            
            
               Kui see ei ole nii, siis kas ta säilitab õiguse elada vastuvõtvas liikmesriigis, mitte vastates direktiivi 2004/38/EÜ artikli 7 lõike 1 punktides b või c sätestatud kriteeriumitele, või kas ta on vaid kaitstud väljasaatmise eest vastavalt direktiivi 2004/38/EÜ artikli 14 lõike 4 punktile b?
            
         
               3.
            
            
               Kui see ei ole nii, siis kas liidu õigusega, eeskätt määruse nr 883/2004/EÜ (2) artikliga 4 on kooskõlas keeldumine maksta sellisele isikule tööotsija toetust (mis on mitteosamakseline rahaline erihüvitis määruse nr 883/2004/EÜ artikli 70 tähenduses) põhjusel, et tal puudub vastuvõtvas liikmesriigis elamisõigus?
            
         
      (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (EÜT L 158, 2004, lk 77; ELT eriväljaanne 05/05, lk 46).
   
      (2)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (EÜT L 166, 2004, lk 1; ELT eriväljaanne 05/05, lk 72).